Son of Pyg
<s>Son of Pyg, pravim imenom Janosz Valentin, fiktivni je lik iz stripova kuće DC Comics koji se primarno pojavljuje u stripovima o Batmanu i njegovoj obitelji.</s><s>Son of Pyg je manji superzlikovac iz stripova o Batmanu, najpoznatiji po tome što je sin superzlikovca Professora Pyga.</s><s>Osim po svom pravom imenu, Son of Pyg je poznat i po aliasu Johnny Valentine.</s>

<s>Lik je svoj debi imao u stripu Batman Incorporated #4 (travanj 2011.), gdje je predstavljen kao ubojica trojice marinaca po imenu Johnny Valentine.</s><s>Batwoman je, istražujući slučaj, pronašla Valentinea u cirkusu te ga je napala, ali je ovaj na koncu uspio pobjeći.</s><s>U ovom trenutku još nije bilo poznato da je Valentine zapravo Janosz Valentin, odnosno sin Professora Pyga.</s><s>Ta je veza potvrđena u stripu Batman Incorporated: Leviathan Strikes (veljača 2012.), gdje je Valentin imao svoje drugo pojavljivanje, potvrdivši da se zapravo zove Janosz Valentin, da mu je alias Johnny Valentine te da je on "dijete divlje svinje i njezine krmače", odnosno sin Professora Pyga.</s><s>Tu je, također, Son of Pyg viđen s varijacijom svinjske maske po uzoru na oca, s tim da je i u ovom stripu postalo evidentno da njegovo lice, za razliku od lica njegova oca, nije tolika enigma u stripovima.</s><s>Valentin je predstavljen kao suradnik tajne organizacije Leviathan, a koji je doveden u Školu za djevojčice sv. Hadrijana kako bi učenice pretvorio u agentice-samoubojice, zapravo varijaciju očevih Dollotrona.</s><s>Valentin je prikazan kao mlađa i morbidnija verzija svoga oca, s jednakim sadomazohističkim poremećajem kao i on, ali i sa širokim naučnim vještinama.</s><s>Prilikom predstavljanja, Valentin si je kroz ruku probio veliki čavao, uživajući u toj boli i govoreći djevojčicama da će ih naučiti da ne osjećaju ni strah, ni bol te da bezuvjetno ubijaju za Leviathan.</s><s>Kasnije je polizao vlastitu krv s čavla.</s><s>U trenutku kada je Son of Pyg krenuo jednu djevojčicu poprskati aerosolom sumporne kiseline, Stephanie Brown (tadašnja Batgirl) napala ga je i oslobodila svoju kolegicu i sebe.</s><s>Njih su dvije nakon toga pobjegle, pri čemu je Stephanie navukla kostim Batgirl, dok su Valentin i njegove sljedbenice krenule za njima.</s><s>Na putu su pronašli "oderanu kožu" školskog vrtlara, za koju se ispostavilo da je kostim što ga je nosio Batman, koji je ubrzo došao i svladao Valentina.</s>

<s>Geneza Janosza Valentina nikada nije istražena te se izuzev činjenice da je Pygov sin o njemu ne zna previše.</s><s>U videoigri Batman: Arkham Knight, gdje se pojavljuje Professor Pyg, Batman na jednom od Pygovih audio zapisa saznaje kako Pyg ima sina, Janosza (koji se osobno ne pojavljuje u igri), kojemu je ostavio priznanje o njegovom porijeklu.</s><s>Pyg navodi kako je upoznao i zaljubio se u Janoszevu majku dok je bio beskućnik, ali je ubrzo otkrio koliko je njegova majka bila "nakazna" te ju je odlučio popraviti.</s><s>Nakon rođenja Janosza, Pyg je shvatio kako je njegova bivša ljubav postala još nakaznija te ju je bio prisiljen ubiti, sve zbog Janosza.</s><s>Janosz u Arkhamverse kontinuitetu nikada nije saznao istinu o svojoj majci, ali mu je Pyg zato odlučio sve priznati na snimci koju je pronašao Batman.</s><s>Ovo je trenutno jedina dostupna geneza Janosza Valentina, međutim pitanje je hoće li ona biti uključena i u stripove.</s>

<s>Reference</s>

<s>Vanjske veze 
 Son of Pyg na DC Comics Wiki</s>

<s>Likovi iz serijala o Batmanu
Fiktivni ubice
Fiktivni kriminalci
Fiktivni naučnici</s>

